Hlina Alojz, poslanec NR SR (2014-02-12):
Ďakujem veľmi pekne a oceňujem, pán predseda, že, to upozornenie. Tento návrh zákona, zdá sa, že už splnil svoju úlohu. To znamená, bol vykradnutý vykrádačmi Tutanchamónových hrobiek a poslaneckých návrhov a už sa zjavil aj na dnešnej schôdzi v poslaneckom návrhu dokonca niekoľkých poslancov, nebudem menovať. Teším sa. Teším sa tomu, že to má zmysel. Čiže o tomto návrhu dám hlasovať. Sám budem zvedavý, ale nevadí, lebo vyzerá, že sa v tej veci niečo bude diať. Tento návrh zákona mal ašpiráciu a stále má ašpiráciu riešiť niečo, čo je určite – a vyzerá, že sa na tom zhodneme už aj dokonca aj u studených nosov v SMER-e – dôležité, a to, čo sa nám tu vytvorilo v tomto našom malom štátiku, a to znamená úžernícko-exekútorský klondike. Vyzerá, že sa to ide riešiť. Scenár, ktorý je tu obľúbený v tejto krajine, scenár, ktorý už bol vyskúšaný, to znamená BMG Invest, politici rýchlo vybrali peniaze a už keď nebolo čo vyberať, tak to potom skrachovalo, tak zdá sa, nebude aplikovaný v tomto prípade, lebo tu začali robiť cirkus niektorí poslanci. Takže vyzerá, že sa tomu idú venovať, čomu sa tešíme, lebo zmiernime dopad a rozsah škôd. Každopádne škody budú obrovské na spoločnosti a týmto ich budeme zmenšovať a v zásade aj robiť to, čo je našou povinnosťou. To znamená, robiť svet udržateľný. Skôr, ako uvediem tento návrh zákona, ešte dovoľte uviesť niektoré skutočnosti, aby som potom prípadne v rozprave bol kratší, keď si to takto sám oddiskutujem, ale nevadí, ja už som sa vytrénoval, lebo ja už som aj do betónu rozprával, čiže som naučený a zvyknutý. Koniec koncov tu rozprávam pre tých ľudí, pre tých päť, šesť alebo koľko to vlastne pozerá, lebo to vyzerá, že má zmysel. Tuná to zmysel má, ale je to veľký kus trápenia, teda hovorím, v tomto prípade má, lebo sa nám to tu zjavilo. K samotnému návrhu. Návrh definoval, teda vkladal do Občianskeho zákonníka ustanovenie úžery pod § 51a ako samostatný odsek. On tam mal byť už dávno, lenže to by muselo niekomu na tom záležať. Takže je tam, vyzerá, že bude až teraz, čiže v roku 2014, roku páně, tento štát a slovutní politickí predstavitelia tohto štátu usúdili, že je potrebné definovať úžeru aj v občiansko-právnom kódexe, a ako býva dobrým zvykom, o niečo neskôr ako naši bratia Česi. Keď nám by z pohľadu taktiky vyhovovalo, keby pomoc Čechov, aby niečo prijali a potom sa nám to zjaví tu, lebo Česi nás aj v tomto predbehli a oni definovali úžeru vo svojom kódexe s platnosťou od 1. 1. 2014. Čo chcem tým povedať? Chcem tým povedať, že nevymýšľame koleso, nevymýšľame niečo, čo teda sme nejakí pionierski. Robíme len to, čo už dávno malo byť. Otázka stojí, ako sme sa s tým vysporiadali. Tu dovoľte len povedať jednu vec, že v mojom návrhu alebo v našom návrhu bolo pri definícii použité, že neplatná je zmluva vtedy, keď niekto zneužije tieseň, neskúsenosť, rozumovú slabosť alebo rozrušenie druhej strany. Prečo to hovorím. Čiže my definujeme tieseň, neskúsenosť, rozumovú slabosť a rozrušenie. Keby som chcel byť protivný, v návrhu kolegov tuná zo SMER-u to poňali širšie, oni teda okrem týchto tam ešte vkladajú dôverčivosť a ľahkomyseľnosť. Asi chcú teda poňať svojich voličov, treba o tom rozprávať. Hej, čiže podľa mňa je to minimálne na diskusiu, dôverčivosť a ľahkomyseľnosť. V zásade sa hovorí aj v určitých kruhoch, že koho sa bojí, hej, že nezodpovedných ľudí takých, ale aj ľahkomyseľných ľudí alebo tých ľahtikárov, lebo tu sú nebezpeční ľudia z pohľadu zodpovednosti, nemajú v sebe zodpovednosť. Čiže v tomto návrhu, ktorý tu je, zahŕňa aj ich. Česi napríklad nemajú dôverčivosť, majú ľahkomyseľnosť. Nechcem to nejako preceňovať tieto ustanovenia, ja nebudem ten vrták, ktorý sa bude rýpať vo vnútornostiach, ja budem ten, ktorý bude hovoriť, že je to pekne zašité. Takže chcem povedať, že ten, to ustanovenie Občianskeho zákonníka, keď tam bude v úžere, nie na základe môjho návrhu, ale na základe vášho návrhu, je to výborná správa pre ľudí tejto krajiny a môžu sa z toho tešiť. Ešte si teda neodpustím povedať, že, mimochodom, tento návrh zákona už tu raz bol, bol v decembri a my sme ho predstavovali, čiže prosím vás, buďte takí korektní v tom objavovaní kolesa, že teda že jak vy ste si spomenuli, že vám záleží na ľuďoch. My sme tu po tom, čo vy ste odspievali koledu, údajnú koledu Cohena Hallelujah, že pripútal som ju na stoličku, ostrihala mi vlasy, kúpala sa v mesačnom svite a neviem čo všetko, po tom, čo ste to tu odspievali v angličtine a išli ste na čašu vína, tak my sme sa tu ešte niektorí trápili, by ste neverili. A zrovna o tom tá symbolika je pekná, my sme zrovna riešili tento Občiansky zákonník a tento návrh definovania. Takto ono to prebiehalo a my sme to potom skončili ako-tak dôstojne s pánom Mikloškom s tým spevom, kde, samozrejme, treba uznať, že máme rezervy v speve, ale koniec koncov speváci už tu neboli, speváci už držali čašu vína. My sme tu boli len zastupitelia ľudu, ktorí, ja myslím, že v ten daný moment mali snahu a vôľu si plniť svoje povinnosti zodpovedne. Čiže to treba tiež povedať, že takto prebieha legislatívny proces, teraz legislatívny proces sa teda dotvára takým spôsobom, že to tu budeme mať v druhom čítaní na ďalšej schôdzi. Chvalabohu. Bude dobré ešte potom aj v druhom čítaní pri inom návrhu si povedať veľa vecí, ale to, samozrejme, si povieme potom. Meritórne k môjmu návrhu, hovorí o tom, že bol čas, dokonca to už dávno malo byť. Keď to nebude tento môj návrh, tak to bude, vyzerá, že iný návrh, tomu sa teším. Zatiaľ ďakujem.